सूरजेवाला ने आरोप लगाया कि नोटबंदी से कालाधन धारकों की हुई ऐश, रातों-रात 'सफेद' बनाया सारा कैश। न काला धन मिला, न नकली नोट पकड़े गए, न ही आतंकवाद और नक्सलवाद पर लगाम लगी। 120 लोग मारे गए, अर्थव्यवस्था को तीन लाख करोड़ का नुकसान, लाखों नौकरियां गईं। कांग्रेस नेता ने कहा कि वक़्त आ गया है कि प्रधानमंत्री मोदी इस तबाही की ज़िम्मेदारी लें, जिसके कारण आम जनता ने लगातार दर्द सहा। वक़्त आ गया है नोटबंदी की जवाबदेही सुनिश्चित करने का।